Home -- Aymara -- Perform a PLAY -- 090 (The angry teacher 2)
90. Culirat maestro 2
Batu: “¡Jina Ringu, jïna! ¡Atipasmawa!”
Ringurojj cayupajj sintpin usüna. Ucampis toronac jalañjja atipañpin munäna. Chinuñanacjja chach catjjarüna, juc’amp juc’amp jaläna, pasjawayataynawa mä kawkhaniru puriñ jac’ansti nayrakataruw uchasitayna.
Batu: “¡Atipiwa! ¡Ringujj atipiwa!”
Batujj cusisitajj thoktänwa. Tatapasti wawapat wal cusisïna.
Ringujj wali c’uchïnwa cunapachatejj toronacarojj t’icapjjan ucjajja. Ch’amampiw cayu usupjja aguantatayna.
Ucatsti utapanjja juc’amp jan walïnwa. Cayupajj sintiw usüna. Pekepajj phallañ munäna ucat calenturapajj anchapinïnwa.
Madre: “Ankaru winct’asim, Ringu. Uñtam, extranjerompi Pandumpiw marcasar juti.”
Ringu: “Jupanacaru uñtwa. Mä suma Diosat wawap acaachar qhitanitayna ucatpin parlapjje.”
Sahib Grub: “Asqui ur churapjjätam. Takenin phuch’up lädon cuadronac uñacht’ayapjjä. Invitañ munapjsma. ¿Compañapjjetasmati?”
Madre: “Janiw sarapquiristti, Wawajjäwa sinti usuta. Laykajj janiw yanapañ puedquiti. ¿Jumajj yanapapjjetasmati?”
Waljaninacawa cunjams extranjerojj Ringun usut cayupa revisänjja uc uñch’uquipjjäna.
Sahib Grub: “Jïsa, yanapiristwa. Mä bañador junt’u umampi ucac munirista. Ucarusti aca janko polvo yapt’añäni umatatañapataqui… Aca junt’ujj waliquiwa. Ringu, cayum umar ayantam. Kollajj heridam komachaniwa.”
Ringu: “¿Takpach cayu?”
Sahib Grub: “Uqhamawa. Jan ajjsaramti. Ucjjarujj oración lurañ munta: Tatit Jesús, jumajj tak puedtajja. Ämpi, Ringun takpach cayup kollam ucatsti aca ut imaraquim. Amén.”
Kollajj uqhamarac oracionajj yanapänwa. Mä kawkhatjj Ringujj escuelaru cut’jjänwa. Jisc’a papel misionero Sahib Grub regalcataynajja uc apatayna. Ucampis maestropajja janiw acchas cusiscänti.
Maestro: “¿Cuna sonseranacas ucajja? Uca papelajj cristianonacan Diosapat pärli. Jiwasanacajja, Indianquirinacajja, janiw creyctänti. Janipiniw ucanaca catokätati. ¿Entiendtati?”
Maestrojj papeljj masthapisinjja mä c’uchuruw jakcati. Ucampisa Ringujj ch’iqhïnwa. Ucürujja khepaw escuelat mistutayna. Amuyjjasmaw cuntï turbantepar imantcän uca.
Ringu: “Batu, ¡Cunjs cristianon Diosapat juc’amp yatiñ munirista!”
Batu: “¿Armastati cuntï maestro sisqui uca? Janitï ist’cätajja, ñankha ajayunacaj mankantätamwa.”
Ringu: “Sahib juparusti janiw mankantapquiti. Nayajj papel imasïwa.”
Batu: “Wal ajjsarta.”
Ucjjarusti visitaw jisc’a Indianquiri marcaru jutäna…
Jutirinwa cuentäma.
Uñstirinaca: Parliri, Ringu, Batu, mamá, Sahib Grub, maestro
© Copyright: CEF Germany
eng_Latn pap_Latn ayr_Latn ayr_Latn ban_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn crh_Latn eng_Latn